Մեդդի Զիգլեր

Մեդի Զիգլեր (ամբողջական անուն՝ Մեդիսոն Նիկոլ Զիգլեր, , ), ամերիկացի պարուհի, դերասան և մոդել։ Առավել հայտնի է «Lifetime» հեռուստաալիքով ցուցադրվող «Մայրիկները պարելիս» շոուում ունեցած իր ելույթներով և ավստրալիացի երգչուհի՝ Սիյայի տեսահոլովակներում ունեցած նկարահանումներով։ «Chandelier» երգի տեսահոլովակը «2014 MTV Video Music Awards» մրցույթում արժանանում է լավագույն բեմադրված պար մրցանակին։ Ընդհանուր հաշվով Մեդին նկարահանվել է Սիյայի հինգ տեսահոլովակներում («Chandelier», «Elastic Heart», «Big Girls Cry», «Cheap Thrills», «The Greatest»): Նաև երիտասարդ պարուհին «People Choice Awards 2016» մրցույթում արժանացել է «Seriosly Person» մրցանակին։

Վաղ տարիներ 
Մեդիի երակներում հոսում է լեհական, գերմանական և իտալական արյուն։ Նա ծնվել է Պենսիլվանիա նահանգի Պիթսբուրգում քաղաքում՝ Մելիսա Զիգլեր-Գիզոնի և Կուրտ Զիգլերի ընտանիքում։ Մեդիի ծնողները բաժանվել են 2011 թվականին և մեկնաբանել են այն այնպես, իբրև «պարը քայքայում էր իրենց ընտանիքը ոչ միայն ֆինանսապես այլ նաև հոգեպես»։ Ավելի ուշ նրա մայրը կրկին ամուսնանում է։ Մեդին ունի կրտսեր քույր, որի անունը Մակենզի է և ինչպես նաև երկու եղբայր իր հոր նախորդ ամուսնությունից և խորթ քույր և եղբայր իր խորթ հորից։ Մինչև 2013 թվականն աղջիկը հաճախել է «Սլոուն Էլեմենտարի Սքուլ» հիմնական դպրոցը, սակայն հետո անցել է տնային ուսուցման։ Ներկա պահին ընտանիքն ապրում է Պենսիլվանիա նահանգի Մերիսվիլ քաղաքում։

Գործունեություն 
Զիգլերը սկսել է պարել 2 տարեկան հասակից։ Այս պահին նա պարային պարապմունքներ է ունենում «Abby Lee Dance Company»-ում։ 2011 թվականին նա մասնակցություն է ունեցել «CBS» հեռուստաալիքով ընթացող «Live to Dance» պարային հեռուսամրցույթում, որտեղ սակայն ինչ-որ լուրջ հաջողությունների չի հասել։ Ավելի ուշ Մեդին դեր է ստանում «Lifetime» հեռուստաալիքով ցուցադրվող «Մայրիկները պարելիս» () շոուում, որտեղ երիտասարդ պարուհին ներկայացնում էր «Abby Lee Dance Company»-ի փոքրիկ պարուհիների թիմը պարային մրցույթներում։ Այս շոուի շրջանակներում Մեդին ներկայացել է նաև իր մոր և քրոջ հետ, ով նույնպես պարուհի է։ 2013 թվականին Մեդին մասնակցություն է ունենում նույն հեռուստաալիքով ցուցադրվող նախորդի հետ նմանություններ ունեցող մեկ այլ հեռուստաշոուի, որն արդեն հանրությանը ներկայանում էր «Abby’s Ultimate Dance Competition» անունով։

2013 թվականին Մեդին նկարահանվում է «Մեռնելու չափ գեղեցիկ» հեռուստասերիալում, որտեղ կրում է փոքրիկ Դեբի դերը (հեռուստասերիալը նույնպես ցուցադրվում էր «Lifetime»-ով)։

Մոդել 
Մեդին որպես մոդել է աշխատել այնպիսի բրենդների համար ինչպիսիք են՝ «Glitzy Girl», «Purple Pixies», «Clean & Clear», «Capezio» և «Betsey Johnson» բրենդները։ 2014 թվականին աղջիկը նկարահանվում է «Kode Magazine» ամսագրի ամառային համարի համար։ Նույն թվականի հոկտեմբերին Մեդին և իր քույրը մանկական և պատանեկան «Mod Angel» առցանց-բուտիկի հետ համագործությամբ թողարկում են իրենց սեփական նորաձևական ոճը, «The Maddie & Mackenzie Collection» անունով։ Մեդին նաև բազմիցս հայտնվել է մի շարք ամսագրերի և նրանցում տեղ գտած հոդվածների շապիկներում. Kode, Schön! magazine (Գերմանիա), Elle (Ֆրանսիա), Dance Spirit, Nylon (ԱՄՆ), Vs., Seventeen, Harper's Bazaar, People, Dazed (Մեծ Բրիտանիա), Cosmopolitan, i-D, Billboard, Teen Vogue, Stella (Նորվեգիա), Maniac, Vanity Fair Italia, Flaunt և Paper (ԱՄՆ)

Տեսահոլովակներ 

Մեդի Զիգլերը հասցրել է նկարահանվել երաժշտական տեսահոլովակների մի մեծ շարքում, ինչպիսիք են օրինակ Ալեքս Կալիզայի, Սիայի և Տոդրիկ Հոլլայի տեսահոլովակները։

2014 թվականին հեղինակ-կատարող Ռեյչլ Սեյջը նվիրում է իր երգը Մեդիին («Happiness»):

2015 թվականի հունվարի 7-ին Մեդիի և Շայա Լեբաֆայի մասնակցությամբ թողարկվում է Սիայի «Elastic Heart» տեսահոլովակը։

2015 թվականի ապրիլի 2-ին թողարկվում է Սիայի «Big Girls Cry» տեսահոլովակը, որում նույնպես Մեդին մասնակցություն է ունենում։

2016 թվականի մարտի 23-ին թողարկվում է Սիայի «Cheap Thrills» տեսահոլովակը, որում նույնպես Մեդին մասնակցություն է ունենում։

2016 թվականի սեպտեմբերի 6-ին թողարկվում է Սիայի "The Greatest" երգի նոր տեսահոլովակը, որում Մեդին կրկին ունենում է իր մասնակցությունը։

Բարեգործություն 

Իր մոր և քրոջ հետ Մեդին համագործակցում է «Starlight Children’s Foundation» բարեգործական ընկերության հետ։

Մրցանակներ և նոմինացիաներ

Ծանոթագրություններ

Արտաքին հղումներ 
 
 
 

Ամերիկացի մոդելներ
Ամերիկացի դերասաններ
Ամերիկացի պարուհիներ
Ամերիկացի հեռուստատեսային դերասանուհիներ
21-րդ դարի ամերիկացի դերասանուհիներ
Ամերիկացիներ լեհական սերմամբ
Ամերիկացի երեխա դերասանուհիներ